《喜英公大师相访》
宋代·赵昌言

僧中何事最闻名，笔札高奇是梦英。
十八家书垂墨妙，一千年圣遇文明。
未将六籍重刊石，已驾三车到化城。
此日劳师相枉访，豁然襟抱慰平生。

作者简介：（945或955—1009）汾州孝义人，字仲谟，一作幼谟。太宗太平兴国三年进士。历知青州、知制诰，预修《文苑英华》。累官左谏议大夫、枢密副使，坐事贬崇信军节度行军司马，复拜右谏议大夫。出知天雄军，以治河功拜给事中、参知政事。王小波、李顺起事，独数论攻取之策，授川峡都部署前往镇压。又为太宗猜忌，事毕改户部侍郎，罢政事。真宗初累官工部尚书兼御史中丞，复遭贬。景德中拜刑部侍郎，历知北边州、军，再迁户部侍郎。临事果断、孤傲强力。李沅、王旦、王禹偁均为其所识拔。